Document ID: 32008D0077

KOMMISSIONENS BESLUTNING
af 25. januar 2008
om godkendelse af planerne for 2008 for udryddelse af klassisk svinepest hos vildtlevende svin og nødvaccination af sådanne svin mod denne sygdom i Bulgarien
(meddelt under nummer K(2008) 270)
(Kun den bulgarske udgave er autentisk)
(2008/77/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, andet afsnit, og artikel 20, stk. 2, fjerde afsnit, og
ud fra følgende betragtninger:
(1)
Ved direktiv 2001/89/EF er der fastsat EF-minimumsforanstaltninger til bekæmpelse af klassisk svinepest. I henhold til disse foranstaltninger skal medlemsstaterne efter bekræftelse af et primærtilfælde af klassisk svinepest hos vildtlevende svin forelægge Kommissionen en plan over foranstaltningerne til udryddelse af sygdommen. Direktivet omfatter ligeledes regler vedrørende nødvaccination af vildtlevende svin.
(2)
Der forekommer klassisk svinepest hos vildtlevende svin i Bulgarien.
(3)
Bulgarien har iværksat et program for overvågning og bekæmpelse af klassisk svinepest i hele Bulgarien. Programmet løber stadig.
(4)
Kommissionens beslutning 2006/800/EF af 23. november 2006 om godkendelse af planerne for udryddelse af klassisk svinepest hos vildtlevende svin og nødvaccination af sådanne svin mod denne sygdom i Bulgarien (2) blev vedtaget som en af en række foranstaltninger til bekæmpelse af klassisk svinepest. Beslutning 2006/800/EF anvendes indtil den 31. december 2007.
(5)
Den 15. oktober 2007 forelagde Bulgarien Kommissionen en plan for udryddelse af klassisk svinepest hos vildtlevende svin og en plan for nødvaccination af sådanne svin i hele medlemsstaten for 2008 til godkendelse.
(6)
Kommissionen har gennemgået de af Bulgarien forelagte planer og fundet dem i overensstemmelse med direktiv 2001/89/EF. Planerne bør derfor godkendes.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Plan for udryddelse af klassisk svinepest hos vildtlevende svin
Den plan for udryddelse af klassisk svinepest hos vildtlevende svin i det i bilagets punkt 1 angivne område, som Bulgarien forelagde Kommissionen den 15. oktober 2007, godkendes.
Artikel 2
Plan for nødvaccination af vildtlevende svin mod klassisk svinepest
Den plan for nødvaccination af vildtlevende svin mod klassisk svinepest i det i bilagets punkt 2 angivne område, som Bulgarien forelagde Kommissionen den 15. oktober 2007, godkendes.
Artikel 3
Efterkommelse af denne beslutning
Bulgarien træffer de fornødne foranstaltninger til efterkommelse af denne beslutning og offentliggør disse foranstaltninger. Bulgarien underretter straks Kommissionen herom.
Artikel 4
Anvendelsesperiode
Denne beslutning finder anvendelse fra den 1. januar 2008 til den 31. december 2008.
Artikel 5
Adressat
Denne beslutning er rettet til Republikken Bulgarien.
Udfærdiget i Bruxelles, den 25. januar 2008.

Labels: 0
18
20
6